Boriss Sokolov (geoloog)

Boriss Sokolov (vene keeles Борис Сергеевич Соколов; 9. aprill 1914 Võšni Volotšok, Tveri kubermang – 2. september 2013 Moskva) oli vene geoloog (stratigraaf ja paleontoloog), Venemaa Teaduste Akadeemia akadeemik. Boris Sokolov lõpetas 1937. aastal Leningradi Riikliku Ülikooli ja kaitses 1955. aastal geoloogia-mineraloogiadoktori kraadi. Ta töötas 1958–75 NSVL TA Siberi Osakonna Geoloogia- ja Geofüüsikainstituudis (aastast 1964 professor), aastast 1960 oli ta ka Novosibirski Riikliku Ülikooli õppejõud. Aastatel 1977–1993 oli NSV Liidu Teaduste Akadeemia (1991. aastast Venemaa TA) Paleontoloogia Instituudi laborijuhataja. Tegi geoloogilisi uuringuid 1941–1943 Hiinas, 1943–1945 Kasahstanis ja Kesk-Aasias ning 1948–1949 Eestis. Boris Sokolov suri 2. septembril 2013 Moskvas 100. eluaastal. Maetud Trojekurovo kalmistule. Uurimisvaldkonnad: vanema Fanerosoikumi stratigraafia (sealhulgas määratles Vendi ladestu) ja biosfäärsed protsessid, naftamaardlad, korallid ja Eelkambriumi organismid. Avaldanud põhjapanevaid uurimusi Eesti aluspõhja stratigraafia ja korallide kohta (5-osalise monograafia neli osa käsitlevad suures osas Eesti ala). Aastal 1952 tegi Boriss Sokolov kindlaks Vendi, Kambriumile eelnenud erilise perioodi eksisteerimise. Ajastu sai nime vendide – muistse lääneslaavi hõimu järgi. Eestis vanimad, moondest puutumata settekivimid, mis lasuvad vahetult aluskorral, pärinevadki sellest ajastust. Kuid esialgu paigutati need 120 meetri paksused kihid Kambriumi ladestusse, alles hiljem, nende iseseisva tähenduse selgumisel, hakati neid nimetama Vendi kompleksiks. Kui 2004. aastal Rahvusvaheline Stratigraafiakomisjon (ICS) täiendas geokronoloogilist skaalat uue, Kambriumist vanema Ediacara ajastuga, esitasid Vene akadeemikud Sokolov ja Mihhail Fedonkin Rahvusvahelisele Stratigraafiakomisjonile ametliku protesti seoses Ediacara ladestu kinnitamisega. Üheks argumendiks oli asjaolu, et akadeemik Sokolovi ja kolleegide eestvedamisel võeti Nõukogude Liidus juba 1952. aastal kasutusele termin "Vend" ning Venemaa stratigraafilistes skeemides on kasutusel olnud ka termin "Vendi ladestu". Vendi kui ladestu on põhjalikult läbi uuritud ning selle kohta on avaldatud arvukalt teadusartikleid. Boriss Sokolovi põhjalik monograafia "Вендская система" tõlgiti ka inglise keelde. Ida-Euroopa ja Siberi kraatonil on Vendi kivimid hästi esindatud ning neid on kümnete aastate jooksul uuritud. Oli ka teine kaalukas argument: Vendi kompleksi alumise piiri hinnanguline vanus on 650 miljonit aastat, ning seega jääks Vendi vanem osa Ediacara ladestust välja. Protest jäi rahuldamata. Boriss Sokolov on olnud Prantsusmaa Geoloogia Seltsi liige (1963), Rootsi Geoloogia Seltsi auliige (1968), Rahvusvahelise Paleontoloogia Assotsiatsiooni asepresident (1972–1984) ja Üleliidulise Paleontoloogia Ühingu president (valitud 1974). 1958 – NSV Liidu Teaduste Akadeemia korrespondentliikmeks valimine geoloogia ja geograafia alal 1967 – Lenini preemia (koos Juri Orlovi ja Vassili Ružentseviga 15-köitelise "Paleontoloogia aluste" eest, ilmunud 1954–1964) 1968 – NSV Liidu Teaduste Akadeemia akadeemikuks valimine geoloogia alal (1991. aastast Venemaa Teaduste Akadeemia akadeemik) 1974 – NSVL TA A. P. Karpinski nimeline kuldmedal (hilise Eelkambriumi ja varase Paleosoikumi paleontoloogia-, biostratigraafia- ja paleogeograafia-alaste tööde eest) 1992 – Karl Ernst von Baeri medal 1997 – Venemaa TA M. V. Lomonossovi nimeline suur kuldmedal (väljapaistvaid saavutuste eest Maa varase biosfääri uurimisel, tööde eest fossiilsete korallide kohta ja Vendi kompleksi avastamise eest) Б. С. Соколов. "Табуляты палеозоя Европейской части СССР". Ч. 2, Силур Прибалтики (Фавозитиды лландоверского яруса). Ленинград; Москва: Гостоптехиздат, 1951. Б. С. Соколов. "Табуляты палеозоя Европейской части СССР". Ч. 3, Силур Прибалтики. (Фавозитиды венлокского и лудловского ярусов). Москва; Ленинград: Гостоптехиздат, 1952. Б. С. Соколов. "Табуляты палеозоя Европейской части СССР. Ч. 4, Девон Русской платформы и Западного Урала. Ленинград; Москва: Гостоптехиздат, 1952. Б. С. Соколов. "Стратиграфическая схема нижнепалеозойских [додевонских] отложений северо-запада Русской платфомы". // Девон Русской платформы. Москва; Ленинград, 1953; Б. С. Соколов. "Табуляты палеозоя Европейской части СССР". Введение, Общие вопросы систематики и истории развития табулят (с характеристикой морфологически близких групп). Ленинград; Москва: Гостоптехиздат, 1955. Б. С. Соколов. "Вендский этап в истории Земли"// ХХIV сессия МГК. Доклады советских геологов. 1972. с. 114–124. Б. С. Соколов. "Докембрийская биосфера в свете палеонтологических данных". // Вестн. АН СССР, 1972, №8, с. 48–54. Б. С. Соколов. "Палеонтология, геология и эволюция биосферы". // Труды Ин-та геологии и геофизики СО АН СССР, 1981, вып. 517, с. 156–167. Б. С. Соколов. "События в биосфере" // "Важнейшие биотические события в истории Земли". Труды XXXII Сессии ВПО. Таллин, 1991. С. 7–19. Б. С. Соколов. "Очерки становления венда". Москва: Наука, 1998. 153 с. Б. С. Соколов. "Хроностратиграфическое пространство литосферы и венд как геоисторическое подразделение неопротерозoя". // Научный журнал Геология и геофизика, 2011. т. 52, № 10, с. 1334–1348. Eesti teaduse biograafiline leksikon, ETBL, 4. köide Lk 318. Bендские жители земли. paleontology.ru Vend ja Kambrium Eestis ning Lõuna-Soomes, gi.ee. Lk 3. Mis ajast on kasutusel Ediacara ajastu ja kuhu kadus Vend, kui üldse kadus?, Horisont 1/2005.